CELEX: 32006R0996
Language: da
Date: 2006-06-29 00:00:00
Title: Kommissionens forordning (EF) nr. 996/2006 af  29. juni 2006  om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

1.7.2006   
            
            
               DA
            
            
               Den Europæiske Unions Tidende
            
            
               L 179/26
            
         
      KOMMISSIONENS FORORDNING (EF) Nr. 996/2006
   af 29. juni 2006
   om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at stabilisere markederne og sikre en rimelig levestandard for landbrugsbefolkningen i sukkersektoren er der foretaget en grundig revision af den fælles markedsordning for sukker.
            
         
               (2)
            
            
               Rådets forordning (EF) nr. 1260/2001 (2) om den fælles markedsordning for sukker er således blevet ophævet og erstattet af Rådets forordning (EF) nr. 318/2006 (3).
            
         
               (3)
            
            
               Forordning (EF) nr. 318/2006 gør det nødvendigt at revidere supplerende bestemmelse 2 til kapitel 17 i den kombinerede nomenklatur i bilag I til forordning (EØF) nr. 2658/87.
            
         
               (4)
            
            
               Forordning (EØF) nr. 2658/87 bør ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   Bilag I til forordning (EØF) nr. 2658/87 ændres som anført i bilaget.
   Artikel 2
   Denne forordning træder i kraft den 1. juli 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juni 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 838/2006 (EUT L 154 af 8.6.2006, s. 1).
   
      (2)  EUT L 178 af 30.6.2004, s. 1.
   
      (3)  EUT L 58 af 28.2.2006, s. 1.
   
      BILAG
      I kapitel 17 i bilag I til forordning (EØF) nr. 2658/87 ændres supplerende bestemmelse 2 således:
      
         
                     »2.
                  
                  
                     Tolden for råsukker henhørende under position 1701 11 10 og 1701 12 10, for hvilket udbyttet bestemt efter bilag I, punkt III, i Rådets forordning (EF) nr. 318/2006 afviger fra 92 %, beregnes således:
                     Den anførte sats multipliceres med en justeringskoefficient, som findes ved at dividere udbytteprocentsatsen bestemt efter ovennævnte bestemmelser med 92.«